b'\n_START_ARTICLE_\nStolbovas miera l\xc4\xabgums\n_START_PARAGRAPH_\nStolbovas miera l\xc4\xabgums (zviedru: Freden i Stolbova, krievu: \xd0\xa1\xd1\x82\xd0\xbe\xd0\xbb\xd0\xb1\xd0\xbe\xd0\xb2\xd1\x81\xd0\xba\xd0\xb8\xd0\xb9 \xd0\xbc\xd0\xb8\xd1\x80) bija starpvalstu l\xc4\xabgums, kuru Ingrijas kara (1610\xe2\x80\x931617) beig\xc4\x81s Stolbovas s\xc4\x81d\xc5\xbe\xc4\x81 net\xc4\x81lu no Tihvinas 1617. gada 9. mart\xc4\x81 parakst\xc4\xabja Krievijas caristes cars Mihails Romanovs un Zviedrijas karalistes karavadonis Jakobs Delagardijs. _NEWLINE_Krievija atteic\xc4\x81s no Kar\xc4\x93lijas un Ingrijas provinc\xc4\x93m, k\xc4\x81 ar\xc4\xab agr\xc4\x81kaj\xc4\x81m pretenzij\xc4\x81m uz Vidzemes un Igaunijas provinc\xc4\x93m, bet atguva Novgorodas zemi. Tika noteikta Krievijas-Zviedrijas robe\xc5\xbea, kas saglab\xc4\x81j\xc4\x81s l\xc4\xabdz pat Lielajam Zieme\xc4\xbcu karam.'